Carl Reiner, beloved creator of ‘Dick Van Dyke Show,’ dies | WOWK 13 News
Posted: Jun 30, 2020 / 10:09 AM EDT / Updated: Jun 30, 2020 / 09:13 PM EDT perfect smile in Salina Kansas
cosmetic dental veneers Minnesota
bridge tooth WV
Orthodox teeth makeover KY
ameriplan dental in Sallisaw 74955
affordable dentistry New York New York Moses 1 vers 2: Wat is, en hoe lyk die oorwinnaarslewe van die Bybel? | Shama Ministries
Die Christen en “The Secret”
Press Release The Covenant of Righteousness
Boek vrystelling Die Verbond van Geregtigheid Man erg beseer toe stuk beton van brug gegooi word | Netwerk24
Deur Ischke De Jager en Nadine Ramongane 22 September 2019 18:30
Claudia, JC en Alliana Roos was op pad na Welkom toe ’n stuk beton hul bakkie tref. Foto: Verskaf
Noudat sy terugdink, besef sy waarom daar soveel klippe vroegoggend naby daardie brug gelê het. En as sy geweet het wat kom, sou sy waarskynlik anders gereageer het.
So sê Claudia Roos van Rustenburg, Noordwes, oor die gebeure wat haar en haar gesin se lewens in ’n oogwink verander het.
’n Stuk beton het hul bakkie se voorruit Donderdagoggend omstreeks 03:30 getref en haar man bebloed en bewusteloos agter die stuurwiel gelaat.
’n Stuk beton het die bakkie getref.Foto: Ischke de Jager
’n Stuk beton wat van ’n brug gegooi is, het op die Roos-gesin se voertuig beland. Foto: Verskaf
Skade aan die voertuig nadat ’n stuk beton dit getref het.Foto: Verskaf
Roos, haar man, JC (26), en hul 13 maande oue dogtertjie, Alliana, was op pad om vir haar ma in Welkom te gaan kuier.
Hulle het die Hartbeespoort-afrit geneem.
“Ek het my boetie van die ongeluk vertel en toe ’n klop aan die venster gehoor. Ek het gedink dié man wou help, maar toe hy omloop na JC se kant waar die venster stukkend was, het hy ’n vuurwapen op my gerig,” sê Roos.
Minute later het JC wakker geskrik.
Niemand het langs die pad stilgehou om die gesin te help nie. Roos se skoonma was eerste op die toneel.
JC sterk tans aan in ’n hospitaal in Johannesburg. Hy is onder narkose en aan ’n asemhalingsmasjien gekoppel, maar hy is stabiel.
Sy skedel is gekraak en sy kakebeen het erg seergekry. Sy tande is gebreek waarvan een in sy long gekry is. Dit is die dag van die voorval al verwyder, sê Roos.
Claudia en JC RoosFoto: Verskaf
JC Roos sterk tans aan in ’n hospitaal in Johannesburg nadat ’n stuk beton sy bakkie getref het.Foto: Verskaf
Hy sal Woensdag ’n operasie ondergaan om sy gesig te herkonstrueer.
“Hy lyk vandag (Sondag) baie beter. Die swelling in sy gesig het gesak, so hy doen goed onder die omstandighede,” sê Roos.
“Die een suster het gesê hy is sterk en dat hy hierdeur gaan kom.”
JC is af en toe wakker. Hoewel hy nie kan praat nie, kan hy hoor wanneer iemand met hom praat. Om gesondheidsrisiko’s mag niemand aan hom raak nie.
Roos het ’n paar blou kolle en merkies opgedoen en hul dogtertjie is ongedeerd. Hulle bly tans by haar broer wat naby die hospitaal woon.
Roos verneem daar was die afgelope ruk soortgelyke gevalle waar ’n klip of stuk beton by dieselfde brug afgegooi en ’n voertuig getref is.
“Dit is die aakligste ding en mense moet weet hierdie is ’n realiteit,” sê sy.
* In ’n ander voorval is ’n reuseklip op die N4-hoofweg by Donkerhoek, oos van Pretoria, vanaf ’n brug op ’n vrou se motor gegooi.
Die klip het Elmarie Theunissen, ’n finansiële klerk by Bronkhorstspruit Primary School, se motor net ná 20:00 getref toe sy onder deur die brug op die hoofweg gery het.
Sy was vol glasskerwe. Die klip is aan die linkerkant deur die voorruit en het op die kar se handrem geval, is vroeër berig.
Meer oor: Claudia Roos